Taustast. 24aastane, ühtedel andmetel 198, teistel 199 sentimeetri pikkune Berkis on positsiooni poolest väike ääremängija. Või äärmisel juhul isegi viskav tagamängija. Kui tema statistikat vaadata, siis ilmselgelt on kolmeste pildumine tema meelistegevus.  Ta on enamiku karjäärist mänginud Läti madalama tasemega klubides, kel Balti liiga kõrgemasse divisjoni asja pole. Juba see, et Berkis mullu veebruaris Ventspilsi pääses, üllatas sealseid korvpalliasjatundjaid. Ja üllatas õigustatult, sest tänaseks ongi Ventspils temast loobunud. "Ta ei ole päris selle taseme mängija," hindas kolleeg Lätist täna hommikul.